Sparta Sarpsborg

Ishockeyklubben Sparta Sarpsborg er en ishockeyklubb fra Sarpsborg. Klubben er en del av Idrettslaget Sparta. Klubben vant Norgesmesterskapet i 1984, 1989 og 2011, og seriemesterskapet i 1983/84-, 1985/86-, 2008/09- og 2010/11-sesongen.

 Historie 
 Hallpionérer og heislag (1959–1979) 
Fra Idrettslaget Sparta ble stiftet i 1928 til klubben etablerte ishockeygruppe i 1959, hadde klubbens fotballag vunnet én cupfinale, tre arbeidermesterskap og spilt i eliteserien fra den startet opp i 1947 og fram til 1958, kun avbrutt av én sesong på lavere nivå. I starten ble ishockeykampene spilt på en håndballbane ved Albert Moeskaus vei, og bilistene fortvilte fordi sprøyting av vann på banen rant ut i veien og skapte blank is på veien. I 1963 sto Sparta Amfi ferdig. Hallen var Norges første innendørshall, og ble bygget på dugnad. Sparta Amfi står som en bauta over hva et idrettslag kan få til av store løft når medlemmene løfter i flokk. Med ishall bedret resultatene seg, og etter to strake opprykk debuterte Sparta i øverste divisjon i 1967, som første lag utenfor Oslo. Fram til 1979 ble det seks sesonger i eliten, men Sparta vant aldri mer enn 3-4 kamper i hver av disse sesongene og klarte ikke å etablere seg som noe mer enn et heislag.

 Storhetstiden (1980–1989) 
Sparta hadde akkurat rykket opp i eliten for femte gang, da svenske Lasse Beckman i 1980 kom inn som trener og gjorde Sparta til et vinnerlag. I 1983 gikk Sparta til NM-finale for første gang, men tapte mot Furuset. Året etter vant Sparta "The Double", med både seriegull og NM-gull, etter seier mot  Vålerengen  i finalen. Sesongen 1985–1986 ble Sparta seriemestere igjen, men hadde pådratt seg gjeld etter spillerkjøp og holdt på å gå konkurs. Tune kommune overtok alle aksjene i Sparta Amfi. I 1989 vant Sparta overraskende sin andre NM-finale etter å ha slått Trondheim 4-2 i Sparta Amfi i avgjørende kamp med over 5000 tilskuere. Denne sesongen var Sparta tippet langt nede på tabellen, og sluttspillplassen ble sikret først i siste serierunde.

 Konkurs og retur (1990–1997)  
Utover 1990-tallet endte Sparta litt lavere på tabellen for hvert år. To år på rad tapte klubben i semifinalen av sluttspillet mot Vålerenga. I 1995 var det kun gjennom kvalifiseringsspill at klubben klarte å beholde plassen i eliteserien. Sommeren 1995 gikk IL Sparta som første norske idrettslag konkurs, med en gjeld på 2 millioner. En ny klubb ble etablert under navnet IHK Sparta Sarpsborg. Akkurat i 1995 valgte forbundet å kjøre med 3 divisjoner i stedet for 4., og etter opprykk var Sparta dermed klar for 1. divisjon i 1996. Etter et nytt opprykk på første forsøk var Sparta klar for eliten igjen fra høsten 1997. 

 Ørkenvandring (1998–2006) 
I comebacksesongen i eliteserien var Sparta bare ett poeng fra seriebronse, vant 23 seriekamper og gikk til semifinalen i sluttspillet. Det skulle imidlertid viset seg at gapet opp til storklubbene Storhamar Dragons og Vålerenga Ishockey var blitt enormt. De neste ni sesongene ble en ørkesløs ørkenvandring midt på tabellen. Sparta endte mellom 4.-plass og 7.-plass, vant mellom 15 og 21 kamper og røk ut av sluttspillet før NM-finalen hvert eneste år. 

 Publikumslaget (2007–2011) 
De mange årene som middelhavsfarer hadde redusert tilskuersnittet i Sparta Amfi ned mot 1 000. Sesongen 2006–2007 hadde sarpingen Jonas Andersen imidlertid blitt poengkonge i eliteserien for Sparta, og året etter hadde laget en hel stamme av lokale spillere. 5 av de 11 beste poengplukkerne i Sparta var Sarpinger. Én av disse var backen Jonas Holøs, som kun to år senere debuterte for Colorado i NHL. Sesongen ble en liten opptur da Sparta tok seriebronse, men desto større nedtur da det ble et sensasjonelt tap mot lillebror Comet i kvartfinalen av sluttspillet. Publikum var imidlertid tilbake på tribunene, og året etter ble de belønnet med Spartas første seriegull på 23 år, godt hjulpet av Henrik Malmström, som ble hentet som vikar, men som endte opp med å spille ni sesonger i Sparta. I sluttspillet var Malmström skadet, og det ble finaletap mot Vålerenga. I en årrekke hadde Sparta nå høyest tilskuersnitt i serien. Flere klubber hadde nå tatt igjen forspranget til Vålerenga og Storhamar, og sesongen 2009–2010 vant Stavanger Oilers sitt første NM-gull etter seier over Sparta i semifinalen. Dette året slo Sparta ut naborival Stjernen i kvartfinalen, og det er faktisk eneste gangen siden 1987 at de to rivalene har møttes i et sluttspill. Sesongen 2010–2011 var det Spartas tur til å lykkes. Anført av trener Lenny Eriksson ble det seriegull med 108 poeng, før Stavanger ble slått i Sparta Amfi, med over 3 500 tilskuere i den siste kampen da kongepokalen ble sikret. I denne epoken har Sparta også gjort store anleggsinvesteringer, med treningshallen Hafslund idrettshall vegg-i-vegg med Sparta Amfi, som på sin side har blitt ombygd og nå har en kapasitet på 3 900.

 Storhamar-årene (2013–2017) 
Etter NM-gullet fikk Sparta en reaksjon og økonomisk nedtur, og endte helt nede på 5. plass det påfølgende årene. De påfølgende årene ble preget av en negativ spiral på publikumssiden, og at de lokale nøkkelspillerne forsvant. Allerede i 2013 var laget i en situasjon der ingen av de 12 beste poengplukkerne var fra Sarpsborg. Denne epoken huskes likevel best for at Sparta møtte Storhamar i sluttspillet hele fem år på rad. Samlet sett ble det over 50 kamper mot Storhamar på 5 år, hvorav den som huskes best er kampen 12. mars 2017, i det som ble tidenes lengste ishockeykamp i verden. Den varte hele 217 minutter og 14 sekunder. Kampen ble avgjort i ellevte periode og endte med at Storhamar vant 2–1. Sparta snudde likevel kvartfinaleserien, men røk rett ut mot Stavanger Oilers i neste runde, og satte en annen rekord: Over 30 perioder uten scoringer i samme sluttspill.

Klubblegender
mini|Per-Åge Skrøder. 
 Lasse Beckman (1943–), trener den første gangen Sparta tok "The Double"
 Siwert Andersson (1959-), norgesrekord med 110 poeng på én sesong i 1985/1986
 Geir Myhre (1954–2016), vant Gullpucken i 1982 som første Sparta-spiller noensinne
 Tore Jobs (1956–), trener når Sparta tok seriegull i 1986 og klubbdirektør under neste seriegull
 Harald Lückner (1957–), trener når Sparta vant andre Norgesmesterskap i 1989
 Stephen Foyn (1959–), verdensrekorden for raskeste mål (4 sekunder ut i kampen) og Gullpucken i 1990
 Igor Misjukov (1961–), første sovjetrusser i norsk ishockey
 Per Christian Knold (1968–), over 600 poeng i en 20 år lang karriere for Sparta
 Per-Åge Skrøder (1978–), den lokale Sparta-spilleren med flest landskamper og poengkonge i svensk eliteserie
Henrik Malmström (1978–), 2010-tallets beste poengplukker i norsk ishockey
 Jonas Solberg Andersen (1981–), poengkonge i norsk eliteserie i 2006/2007
 Jonas Holøs  (1987–), Sarpsborgs første NHL-spiller, og Norges sjette
 Jorid Dagfinnrud Øiestad (1989–), første kvinne som noen gang har vært meldt opp til en eliteseriekamp på herresiden

Blue Warriors
«Blue Warriors» er en supporterklubb for Sparta Warriors. Gjennom historien har Sparta hatt flere supporterklubber: alle med base i den legendariske ståplasseksjonen «Apeberget» i Sparta Amfi. Blue Warriors ble stiftet 10. mai 2005, omtrent samtidig som Tore Jobs tok over som daglig leder i Sparta. Både i 2008 og 2009 ble Blue Warriors kåret til Årets norske supporterklubb av Elitehockey.

 Musikk om Sparta
De to mest kjente Sparta-sangene er "Spartas nasjonalsang" «Sparta - Blå bobler» som brukes til mål-sang, innspilt med egen tekst av Kai Robert Johansen & Silwer Stars i 1981, etter den amerikanske sangen «I'm Forever Blowing Bubbles» fra 1919. «Spartasangen - Vi er hvite, vi er blå,» av Ole K. Karlsen fra 1990, blir ofte spilt rett for en periode. I tillegg er det laget en rekke andre sanger, blant annet:

 «Sparta Warriors - Stolt Som Vikingær» - av badet «Trøkk».
 «Sparta - Her kommer Sparta hockey team» laget av storbandet Silwer Stars fra 1980.
 «Sparta - Spartagutt» fra 1997
 «Sparta - Kom til Sparta Amfi»
 «Sparta - Sparta swing»
 «Sparta - Spartatæl»
 «Sparta - Sparta samba» Tore Jobs på vokal.
 «Sparta - Vi er Sparta Warriors, Norges Elite»

Tabellen

Sesonger
NorgesmestereSeriemestereOpprykkNedrykk
SesongLigaAvdelingSeriespillSluttspillGPWLTOTWOTLGFGAPtsPlassGPWLTGFGAPtsResultat1963–643. divisjonE——1964–653. divisjonE6501——311211Nr 1733130317Nr 3 i kvalifisering for 2. divisjon1965–663. divisjonE——Nr 11966–672. divisjonA101000——541520Nr 120206110Tapte i finalen, 0–2 (Isbjørnene)1967–681. divisjon143110——29856Nr 81968–692. divisjonB10820——431716Nr 120204100Tapte i finalen, 0–2 (Grüner)1969–701. divisjon211200——391392Nr 71970–712. divisjonA10532——493012Nr 3Ikke kvalifisert1971–722. divisjon——1972–732. divisjonB101000——751620Nr 110640463712Nr 3 i kvalifisering for 1. divisjon631233168Nr 2 i kvalifisering for 1. divisjon1973–741. divisjon183123——56899Nr 96510331210Nr 1 i kvalifisering for 1. divisjon1974–751. divisjon183141——49997Nr 9633027276Nr 3 i kvalifisering for 1. divisjon1975–761. divisjon183141——531107Nr 9615024482Nr 4 i kvalifisering for 1. divisjon1976–772. divisjon181512——1593732Nr 11977–781. divisjon181071——1069521Nr 51027130595Nr 6 i sluttspillet1978–791. divisjon184131——631159Nr 9734028226Nr 3 i kvalifisering for 1. divisjon1979–802. divisjon181611——1395133Nr 11980–811. divisjon3619161——17414539Nr 5Ikke kvalifisert1981–821. divisjon3615156——16016536Nr 7Ikke kvalifisert1982–831. divisjon3623112——19312148Nr 2422—1914—Vant i semifinalene, 2–0 (Djerv)Tapte i finalene, 0–2 (Furuset)1983–841. divisjon281864——13810440Nr 1642—2923—Vant i semifinalene, 2–1 (Stjernen)Vant NM-gull, 2–1 (Vålerenga)1984–851. divisjon181251——1036525Nr 3202—1116—Tapte i semifinalene, 0–2 (Vålerenga)Mellomspillet10541——514211Nr 31985–861. divisjon362655——25713457Nr 1312—1015—Tapte i semifinalene, 1–2 (Frisk)1986–871. divisjon3622122——16714446Nr 3202—911—Tapte i semifinalene, 0–2 (Stjernen)1987–881. divisjon3618180——17718136Nr 6Ikke kvalifisert1988–891. divisjon3621132——15913544Nr 4651—3217—Vant i semifinalene, 2–0 (Storhamar)Vant NM-gull, 3–1 (Trondheim)1989–901. divisjon3625110——19714450Nr 3312—1318—Tapte i semifinalene, 1–2 (Vålerenga)1990–91Eliteserien I181341——1376527Nr 2202—411—Tapte i semifinalene, 0–2 (Vålerenga)Eliteserien II3219112——20613341Nr 41991–92Eliteserien I188100——877716Nr 72020680Nr 3 i kvartfinaleneEliteserien II14581——699211Nr 61992–93Eliteserien I185130——829716Nr 7Ikke kvalifisertEliteserien II14581——526311Nr 71993–94Eliteserien I18882——867218Nr 62110382Nr 3 i kvartfinaleneEliteserien II14590——497210Nr 61994–95Eliteserien282242——702176Nr 8431019166Nr 2 i kvalifisering for eliteserienSparta Hockey gikk konkurs og ble etablert på ny som IHK Sparta Sarpsborg1995–962. divisjon201541——1586631Nr 26501331311Nr 1 i kvalifisering for 1. divisjon1996–971. divisjon201613——1316535Nr 11997–98Eliteserien4423183——16515249Nr 4303—514—Tapte i semifinalene, 0–3 (Vålerenga)1998–99Eliteserien4420213——14113842Nr 6Ikke kvalifisert1999–2000Eliteserien3820171——12811741Nr 4303—412—Tapte i semifinalene, 0–3 (Storhamar)2000-01Eliteserien4217250——11815234Nr 7Ikke kvalifisert2001-02Eliteserien4217214——14616738Nr 6202—311—Tapte i kvartfinalene, 0–2 (Storhamar Dragons)2002-03Eliteserien381516—1611813853Nr 6202—311—Tapte i kvartfinalene, 0–2 (Frisk)2003-04Eliteserien421918—2312412664Nr 5945—2434—Vant i kvartfinalene, 3–2 (Frisk)Tapte i semifinalene, 1–3 (Vålerenga)2004-05Eliteserien421717—4412514363Nr 6413—317—Tapte i kvartfinalene, 1–3 (Storhamar)2005-06Eliteserien421919—3114015864Nr 5624—1721—Tapte i kvartfinalene, 2–4 (Stavanger)2006-07Eliteserien442117—4218214773Nr 51367—4037—Vant i kvartfinalene, 4–3 (Frisk)Tapte i semifinalene, 2–4 (Vålerenga)2007-08Eliteserien442611—3414610990Nr 3624—1320—Tapte i kvartfinalene, 2–4 (Comet)2008–09Eliteserien452810—4317210195Nr 115105—3831—Vant i kvartfinalene, 4–1 (Lørenskog)Vant i semifinalene, 4–0 (Storhamar)Tapte i finalene, 2–4 (Vålerenga)2009-10Eliteserien482615—1616112286Nr 21266—3229—Vant i kvartfinalene, 4–2 (Stjernen)Tapte i semifinalene, 2–4 (Stavanger)2010–11Eliteserien453374119396108Nr 1Vant i kvartfinalene, 4–0 (Rosenborg)Vant i semifinalene, 4–1 (Lillehammer)Vant NM-gull, 4–1 (Stavanger)2011–12Eliteserien452216—5216611275Nr 5Tapte i kvartfinalene, 3-4 (Lillehammer)2012–13Eliteserien451913—8515113678Nr 4Vant i kvartfinalene, 4–2 (Storhamar)Tapte i semifinalene, 1-4 (Vålerenga)2013-14Eliteserien4523160313610478Nr 4Tapte i kvartfinalene, 1-4 (Storhamar)2014-15Eliteserien4526140117612283Nr 3Vant i kvartfinalene, 4-2 (Lørenskog)
Tapte i semifinalene, 1-4 (Storhamar) 2015-16Eliteserien4524122017213886Nr 4Tapte i kvartfinalene, 2-4 (Storhamar) Eliteserien totalt1,3056255554947375,1975,0071,66411747691348437725 sluttspill

 Referanser 

 Eksterne lenker 

 Blue Warriors – Supporterklubb 

Kategori:Ishockeyklubber i Norge
Kategori:Idrettslag i Sarpsborg
Kategori:Idrettslag etablert i 1958
Kategori:Opphør i 1995
Kategori:Idrettslag etablert i 1995
Kategori:1958 i Norge
Kategori:1995 i Norge